Tuan Ibrahim Tuan Man

Dato' Sri Tuan Ibrahim bin Tuan Man (Jawi: توان إبراهيم بن توان من; lahir 27 Ogos 1960) ialah seorang ahli politik, pensyarah dan guru Malaysia yang telah berkhidmat sebagai Ketua Pembangkang Negeri Pahang sejak Disember 2022, Ahli Parlimen (MP) bagi Kubang Kerian sejak Mei 2018 dan Ahli Dewan Undangan Negeri (ADUN) bagi Cheka sejak November 2022. Di peringkat parti beliau ialah Timbalan Presiden PAS (sejak 2015). 

Beliau pernah berkhidmat sebagai Menteri Alam Sekitar dan Air untuk penggal kedua dalam pentadbiran Barisan Nasional (BN) di bawah bekas Perdana Menteri Ismail Sabri Yaakob dari Ogos 2021 hingga kejatuhan pentadbiran BN pada November 2022 dan penggal pertama dalam pentadbiran Perikatan Nasional (PN) di bawah bekas Perdana Menteri Muhyiddin Yassin dari Mac 2020 hingga kejatuhan pentadbiran PN pada Ogos 2021 serta ADUN bagi Jengka dari November 1999 hingga Mac 2004. Beliau merupakan ahli Parti Islam Se-Malaysia (PAS), sebuah parti komponen dalam gabungan PN.

 Kehidupan awal 
Tuan Ibrahim dilahirkan pada 27 Ogos 1960 di Kampung Batu Balai, Jerantut, Pahang kepada ibu bapa berbangsa Melayu Kelantan. Beliau melanjutkan pengajian prasiswazahnya di Universiti Kebangsaan Malaysia (UKM) dan menerima Ijazah Sarjana Muda Sastera (Kepujian) dalam bidang Kepimpinan. Beliau kemudian menyambung pengajian pascasiswazah di universiti yang sama dan tamat pengajian pada tahun 1995. Tesis prasiswazah beliau bertajuk Implikasi Pengembaraan terhadap Umat Islam – Satu Kajian di Pulau Tioman. Dalam penyelidikannya, beliau menekankan tiga manfaat utama: dari segi tanah, dari segi kebajikan rakyat dan dari segi akhlak Islam. Beliau pernah berkhidmat sebagai guru di Sekolah Menengah Kebangsaan (SMK) Clifford di Kuala Lipis dan berkhidmat sebagai pensyarah kanan selama 14 tahun di Universiti Teknologi MARA (UiTM) di Jengka, Pahang dan Manjung, Perak.

 Kerjaya politik 
Tuan Ibrahim merupakan seorang alim (sarjana agama Islam). Beliau bertanding dan memenangi kerusi Dewan Undangan Negeri Pahang bagi kawasan Jengka dalam Pilihan raya umum 1999. Namun begitu, dalam Pilihan raya umum 2004, beliau tewas ekoran gelombang sokongan nasional kepada gabungan Barisan Nasional. Beliau cuba untuk merampas semula kerusi tersebut pada pilihan raya 2008 dan 2013, tetapi tewas kepada calon Barisan Nasional dalam kedua-dua percubaan. Pada tahun 2013, beliau telah dipilih sebagai Naib Presiden Parti Islam Se-Malaysia (PAS) selepas menewaskan Mahfuz Omar dalam pemilihan parti semasa muktamar tahunan. Beliau juga telah menjadi Ketua PAS Negeri Pahang sejak tahun 2004.

Dalam Pilihan raya umum ke-14 pada tahun 2018, Tuan Ibrahim telah dipilih sebagai Ahli Parlimen bagi kawasan Kubang Kerian.

 Kontroversi 
Pada April 2021, laporan media bertajuk Malaysia tidak terjejas oleh perubahan iklim, kata menteri yang memetik kenyataan Tuan Ibrahim selaku Menteri Alam Sekitar dan Air telah mencetuskan kemarahan dalam talian. Tuan Ibrahim menjelaskan bahawa tajuk laporan tersebut adalah mengelirukan dan menjelaskan bahawa Malaysia tidak dijemput ke Sidang Kemuncak Pemimpin mengenai Iklim anjuran Amerika Syarikat kerana negara ini tidak diklasifikasikan sebagai antara negara yang sangat terdedah kepada kesan perubahan iklim.

Pada November 2021, Tuan Ibrahim menjadi tajuk utama media tempatan apabila beliau menyampaikan ucapannya dalam bahasa Melayu semasa Persidangan Perubahan Iklim Pertubuhan Bangsa-Bangsa Bersatu 2021 di Glasgow. Tindakan beliau menerima kritikan daripada sesetengah pihak yang beranggapan beliau tidak fasih berbahasa Inggeris, namun beliau turut mendapat pembelaan termasuk daripada ahli politik pembangkang yang memuji langkah beliau kerana memartabatkan bahasa kebangsaan di pentas antarabangsa.

Selain itu, Tuan Ibrahim juga menyatakan sokongan terhadap poligami, dengan menyatakan bahawa lelaki yang berkahwin lebih daripada seorang isteri perlu diberikan sokongan moral sebagai salah satu penyelesaian kepada masalah lambat berkahwin.

 Keputusan pilihan raya 
+ Parlimen Malaysia Peratusan angka berdasarkan jumlah keluar mengundi. Peratusan angka berdasarkan jumlah keluar mengundi. TahunKawasan pilihan rayaCalonUndiPeratusLawanUndiPeratusUndi sahMajoritiHasil2004 P086 MaranTuan Ibrahim Tuan Man (PAS)8,483	35.04%Ismail Abd Muttalib (UMNO)15,72564.96%24,910	7,24278.19%2018P024 Kubang KerianTuan Ibrahim Tuan Man (PAS)35,62056.16%Muhammad Abdul Ghani (UMNO)16,251	25.62%84,867	19,36979.09%Abdul Halim Yusof (AMANAH)11,55718.22%2022 (PAS)55,65468.38% Nurul Amal Mohd Fauzi (UMNO)14,80718.19%81,38440,84771.62% Wan Ahmad Kamil Wan Abdullah (AMANAH)10,23612.58%Mohd Rizal Razali (PEJUANG) 6870.84%

+ Dewan Undangan Negeri Pahang Peratusan angka berdasarkan jumlah keluar mengundi. Keputusan hanya tersedia daripada pilihan raya 2004.TahunKawasan pilihan rayaCalonUndiPeratusLawanUndiPeratusUndi sahMajoritiHasil1999N23 JengkaTuan Ibrahim Tuan Man (PAS)5,338	50.47%Zainal Hassan (UMNO)5,019		 47.46%10,576	 	 31983.24%2004N29 JengkaTuan Ibrahim Tuan Man (PAS)5,532	42.74% (UMNO)8,320	64.28%12,943	 	 	1,714	 	 	82.82%2008Tuan Ibrahim Tuan Man (PAS)6,858	47.34% (UMNO)7,45451.45%14,487	 	 	596			82.55%2013Tuan Ibrahim Tuan Man (PAS)9,15046.00%Wan Salman Wan Ismail (UMNO)10,453	52.55%19,890		 	1,303		88.50%2022N04 Cheka (PAS)5,63445.51%Ho Fong Mee (MCA)4,41135.63%12,3811,22373.60%Rasid Muhamad (PKR)2,25518.21%Aishaton Abu Bakar (PEJUANG)810.65%

 Anugerah 
  :
 50px Penerima Pingat Pertabalan Seri Paduka Baginda Yang di-Pertuan Agong ke-17 (2024)
 :
 50px Darjah Sri Sultan Ahmad Shah Pahang (S.S.A.P.) – Dato' Sri (2020)
 50px Darjah Indera Mahkota Pahang (D.I.M.P.) – Dato' (1998)
 :
 50px Darjah Kebesaran Jiwa Mahkota Kelantan Yang Amat Mulia (S.J.M.K.) – Dato' (2022)

 Lihat juga 
 Kubang Kerian (kawasan persekutuan)

 Rujukan 


Kategori:Orang hidup
Kategori:Sarjana Islam Muslim abad ke-21
Kategori:Ahli politik Malaysia berketurunan Melayu
Kategori:Muslim Malaysia
Kategori:Anggota Parti Islam Se-Malaysia
Kategori:Orang dari Pahang
Kategori:Alumni Universiti Kebangsaan Malaysia
Kategori:Anggota Majlis Syura Ulama PAS
Kategori:Keluarga Nik Abdul Aziz Nik Mat
Kategori:Menteri Alam Sekitar dan Air Malaysia
Kategori:Anggota Kabinet Muhyiddin Yassin pertama
Kategori:Orang dari Kelantan
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama
Kategori:Penerima Darjah Sri Sultan Ahmad Shah Pahang
Kategori:Penerima Darjah Seri Paduka Jiwa Mahkota Kelantan
Kategori:Ahli Dewan Undangan Negeri Pahang ke-10
Kategori:Ahli Dewan Rakyat, Parlimen Malaysia ke-14
Kategori:Ahli Dewan Rakyat, Parlimen Malaysia ke-15
Kategori:Ahli Dewan Undangan Negeri Pahang ke-15
Kategori:Naib Presiden PAS
Kategori:Timbalan Presiden PAS